**Navodila za poustvarjanje po besedilu Janka Kersnika Mačkova očeta**

**1. možnost**

Napiši nadaljevanje zgodbe, poudarek naj bo na odnosu med Mačkovim sinom in Matevžkom. Piši na podoben način kot pisatelj: na realističen način, objektivno in stvarno, brez olepševanja. Uporabljaj bogato besedišče in primerno dolge povedi.Pazi na jezikovno in slogovno pravilnost svojega besedila.

**2. možnost**

Janko Kersnik je v Mačkovih očetih na realističen način prikazal odnose v revni kmečki družini v 2. polovici 19. stoletja. Predstavljaj si, da pišeš, in na podlagi časopisne novice, ki je spodaj, na podoben način kot Kersnik napiši kratko realistično pripoved.**Zgodbo z naslovom Vsi pod eno streho oblikuj tako, da bo čim bolj verjetna in značilna za današnji čas.**

**Spomni se, kako je pisal Kersnik: na realističen način, objektivno in stvarno, brez olepševanja.** Tvoja zgodba naj bo tridelna, z uvodom, jedrom in zaključkom, uporabljaj bogato besedišče in primerno dolge povedi.Pazi na jezikovno in slogovno pravilnost svojega besedila.

Časopisna novica

**Sin se je spravil nad očeta**

*V okolici Domžal sta se sprla 81-letnik in njegov 42-letni sin. Sin je očeta porinil po stopnicah v klet, nato pa ga še nekajkrat brcnil. Oče je pograbil palico in z njo začel mahati proti sinu. Ta se je umaknil, nato pa očeta zaprl v kletne prostore.*

S Policijske postaje Domžale so sporočili, da sta se včeraj okoli 12. ure v okolici Domžal sprla 81-letni moški in njegov 42-letni sin. Med prepirom je sin očeta porinil po stopnicah, da je padel v klet. Ko je oče ležal na tleh, ga je sin še nekajkrat brcnil. 81-letnik je nato vstal, pograbil palico in začel mahati proti sinu. Ta se je umaknil in očeta zaprl v klet.

Policija je o primeru obvestila tudi okrožno tožilstvo, vendar sta oče in sin odstopila od pregona zaradi suma storitve kaznivih dejanj. Plačati bosta morala le kazen zaradi kršitve javnega reda in miru.